**Plán kontrolnej činnosti hlavnej kontrolórky obce Rosina na I. polrok 2018**

Obecné zastupiteľstvo na svojom zasadnutí dňa 04.12.2017 schválilo uznesením č. 81/2017 plán kontrolnej činnosti podľa predloženého návrhu s doplnením kontroly podľa návrhu poslanca na kontrolu súladu zmluvy na rekonštrukciu cesty so zákonom.

Finančné kontroly a kontroly dodržiavania všeobecne záväzných právnych predpisov, nariadení a interných predpisov

1. Kontrola účtovných dokladov, hlavnej knihy, ročných účtovných výkazov za účelom overenia ročnej účtovnej závierky za rok 2017 na Obecnom úrade Rosina.
2. Kontrola zúčtovania dotácie poskytnutej z rozpočtu obce právnickým osobám a fyzickým osobám – podnikateľom za rok 2017 u vybraného príjemcu dotácie.
3. Kontrola pokladničných operácií, pokladničnej dokumentácie a pokladničného zostatku na Obecnom úrade  Rosina.

Ostatné kontroly

1. Kontroly vykonávané podľa § 18f ods. 1 písm. h) zákona o obecnom zriadení na základe uznesení Obecného zastupiteľstva v Rosine: Kontrola súladu zmluvy na rekonštrukciu cesty so zákonom.
2. Kontrola plnenia uznesení Obecného zastupiteľstva v Rosine podľa § 18d ods. 1 zákona o obecnom zriadení.
3. Kontroly vykonávané z vlastného podnetu na základe poznatkov získaných pri výkone kontrolnej činnosti.

Ostatná kontrolná činnosť

1. Vypracovanie návrhu plánu kontrolnej činnosti na II. polrok 2018 v zmysle § 18f ods. 1 písm. b) zákona o obecnom zriadení.
2. Spracovanie odborného stanoviska k návrhu záverečného účtu obce za rok 2017 v zmysle § 18f ods. 1 písm. c) zákona o obecnom zriadení.
3. Vypracovanie správ o vykonaných a ukončených kontrolách v zmysle § 18f ods. 1 písm. d) zákona o obecnom zriadení.
4. Vypracovanie správy o kontrolnej činnosti za rok 2017 v zmysle § 18f ods. 1 písm. e) zákona o obecnom zriadení.

Postup kontrolnej činnosti bude vykonávaný v súlade s ustanoveniami zákona č. 357/2015 Z. z. o finančnej kontrole a audite a o zmene a doplnení niektorých zákonov. Poradie vykonávania jednotlivých kontrol nemusí byť dodržané v zmysle predloženého plánu kontrolnej činnosti. Zmeny vo výkone kontroly môžu nastať v závislosti od závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.

Spracovala Ing. Mária Ciglanová

hlavná kontrolórka obce Rosina

Návrh zverejnený v obci

Na úradnej tabuli: 14.11.2017 - 04.12.2017

Na internetovej stránke obce: 14.11. 2017 - 04.12.2017

Schválený

Uznesením Obecného zastupiteľstva v Rosine č. 81/2017 dňa 04.12.2017.